กองทัพไทย จัดพิธีสวนสนามถวายสัตย์ปฏิญาณของทหาร-ตำรวจ" เนื่องในพระราชพิธีบรมราชาภิเษก พุทธศักราช 2562 และวันกองทัพไทย
กองทัพไทย จัดพิธีสวนสนามถวายสัตย์ปฏิญาณของทหาร-ตำรวจ" เนื่องในพระราชพิธีบรมราชาภิเษก พุทธศักราช 2562 และวันกองทัพไทย  ณ ศูนย์การทหารม้า ค่ายอดิศร จังหวัดสระบุรี เพื่อแสดงออกถึงความจงรักภักดีกองทัพไทย เชิญประชาชนเฝ้าทูลละอองธุลีพระบาทรับเสด็จ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินพร้อมด้วย สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดีกรมหลวงราชสาริณีสิริพัชร มหาวัชรราชธิดา  ไปในพิธีสวนสนามถวายสัตย์ปฏิญาณของทหารและตำรวจเนื่องในพระราชพิธีบรมราชาภิเษก พุทธศักราช 2562 และวันกองทัพไทย ณ ศูนย์การทหารม้า ค่ายอดิศร จังหวัดสระบุรีในวันนี้ (18 ม.ค.63) เวลา 16.00 น. เพื่อเป็นการแสดงออกถึงความจงรักภักดี ความสามัคคี ความสามารถ ความเข้มแข็ง และความพร้อมเพรียงของเหล่าทัพ และเป็นการถวายพระเกียรติแด่พระบาทสมเด็จพระวชิรเกล้าเจ้าอยู่หัว ซึ่งดำรงพระราชสถานะเป็น “องค์จอมทัพไทย”สำหรับการจัดกำลังสวนสนามฯ ในครั้งนี้ ประกอบด้วย การเดินเท้าสวนสนาม การวิ่งสวนสนาม การสวนสนามยานยนต์ การสวนสนามจากกองพันทหารม้ารักษาพระองค์ การจัดกำลังทางอากาศ โดยประชาชนสามารถรับชมการถ่ายทอดสดทางโทรทัศน์รวมการเฉพาะกิจแห่งประเทศไทยและรับฟังการถ่ายทอดเสียงได้ทางสถานีวิทยุกระจายเสียงแห่งประเทศไทยตั้งแต่เวลา 15.50 น. เป็นต้นไป